Manuel Valls

De Manuel Valls, gebuer den 13. August 1962 zu Barcelona, ass e franséische Politiker(Parti socialiste). 

Hien ass zanter dem 23. Dezember 2024 Staatsminister (Ministre d'Etat) a Minister fir Iwwerséi-Departementer an -territoiren an der Regierung vum François Bayrou.

 Liewen 
De Manuel Valls ass de Jong vun engem katalounesche Moler an enger Schwäizer Schauspillerin aus dem Tessin. Hien huet op der Sorbonne Geschicht studéiert. 1982 krut en déi franséisch Nationalitéit. Hien ass an engem 2. Bestietnes mat der Violonistin Anne Gravoin bestuet.

 Politik 
Aus Bewonnerung fir de Michel Rocard ass de Valls mat 17 Joer Member vum Parti socialiste ginn. Vun 2001 bis 2012 war er Buergermeeschter vun Évry (an der Banlieue vu Paräis) a vun 2002 bis 2012 Deputéierte vum Departement Essonne an der Assemblée nationale. Hie war eng Zäit laang Conseiller vum Lionel Jospin. Wéi de François Hollande d'Presidentewale gewonnen hat, ass de Valls de 16. Mee 2012 Inneminister ginn. Nom Récktrëtt vum Premier Jean-Marc Ayrault, den 31. Mäerz 2014, huet den Hollande de Valls zu deem sengen Nofollger an der Funktioun vum Premierminister ernannt.

De 26. August 2014 huet hie seng Regierungsequipe missen ëmänneren, nodeems e puer Ministeren zeréckgetruede waren. Niklosdag 2016 ass hie selwer zeréckgetrueden, fir Kandidat fir d'Presidentschaftswalen 2017 kënnen ze ginn.

 Wierker
 La Laïcité en face, entretiens avec Virginie Malabard, éditions Desclée de Brouwer, 2005, ISBN 978-2220056456
 Les Habits neufs de la gauche, éditions Robert Laffont, 2006
 Pour en finir avec le vieux socialisme … et être enfin de gauche, entretien avec Claude Askolovitch, Robert Laffont, 2008
 Pouvoir, éditions Stock, 2010
 Sécurité: la gauche peut tout changer, éditions du Moment, April 2011, ISBN 978-2354171186 
 L'énergie du changement – Abécédaire optimiste, éditions Eyrolles, 2011. 
 La Laïcité en France, éditions Desclée De Brouwer, 2013.

 Um Spaweck 

Kategorie:Politiker (Frankräich)
Kategorie:Premierministere vu Frankräich
Kategorie:Gebuer 1962
Kategorie:Grand-croix de l'ordre national du Mérite
Kategorie:Deputéiert vun der Fënnefter Franséischer Republik